**Κόνιτσα 20/09/2019**

**ΔΕΛΤΙΟ ΤΥΠΟΥ**

**Κλοπή στον Ιερό Ναό Αγίας Παρασκευής στο Παλαιοσέλλι**

Κλοπή σημειώθηκε στον Ιερό Ναό Αγίας Παρασκευής στην Κοινότητα Παλαιοσελλίου τις προηγούμενες ημέρες. Άγνωστοι παραβίασαν την είσοδο του Ιερού Ναού και αφαίρεσαν κειμήλια και χρηματικό ποσό από το παγκάρι.

Οι κλοπές της πολιτισμικής κληρονομιάς συνεχίζονται στην περιοχή μας. Η πλημμελής φύλαξη της περιοχής, κυρίως λόγω έλλειψης προσωπικού των μονάδων του Στρατού και της Αστυνομίας οδηγεί τους εναπομείναντες κατοίκους των Κοινοτήτων μας σε απόγνωση.

Αιτούμαστε η Πολιτεία να ανταποκριθεί άμεσα, ώστε να ληφθούν μέτρα για τη φύλαξη της παραμεθορίου περιοχή μας και την πάταξη της παραβατικότητας. Δυστυχώς, η κατάσταση είναι πλέον ανεξέλεγκτη και δημιουργούνται έντονα αισθήματα ανασφάλειας και φόβου στους ακρίτες κατοίκους, που επιμένουν, παρά τις αντιξοότητες, να μένουν σ’ αυτόν τον τόπο.

Από το Γραφείο Δημάρχου